ร้าน deck1 ร้านนี้ตั้งอยู่ที่ถนนเจริญราษฏร์ ถ้ามาจากตัวเมืองเชียงใหม่ ใช้ถนนเจริญราษฎร์ 
มุ่งหน้ามาทางวัดเกต ตรงไปให้สังเกตุทืี่ตัว "โรงแรมระรินจินดาเวลเนสสปารีสอร์ท" โดยส่วนของร้านอาหาร
ร้านนี้จะตั้งอยู่ในฝั่งตรงข้ามของตัวโรงแรมค่ะ ร้านนี้เป็นห้องอาหารของโรงแรมระรินจินดาค่ะ
จึงสามารถจอดรถได้ที่ตัวโรงแรมเลยค่ะ แล้วเดินข้ามถนนมา 

ตัวร้านค่อนข้างหรูหราเลยค่ะ จะมีทั้งในส่วนที่เป็น indoor และ outdoor โดยเราแนะนำเลยว่า
ที่นั่งข้างนอกวิวดีมากกกกกกกกก เพราะเป็นที่นั่งติดริมแม่น้ำปิงเลยค่ะ ไม่มีที่กั้นอะไรเลย
สามารถมองวิวได้เลยค่ะ สำหรับที่นั่งจะหันหน้าออกแม่น้ำค่ะ เป็นเก้าอี้โซฟา นั่งสบายมาก
แต่ถ้าจะนั่งที่ตรงนี้ แนะนำว่าให้ทำการจองล่วงหน้าก่อนค่ะ เพราะถ้าเต็มอาจจะต้องนั่งด้านในแทน
ซึ่งก็บรรยากาศดีเหมือนกันค่ะ

ในส่วนของอาหาร มีให้เลือกไม่เยอะมากเท่าไหร่ค่ะ มีหลายหลายทั้งอาหารไทยและอาหารฝรั่งและอาหารฟิวชั่น
ยกตัวอย่างอาหารพวกฝรั่งจะมีตั้งแต่ซุป สลัด ไปจนถึงจานหลัก เช่น แกะย่างซอสมิ้นต์ แซลม่อนมันบดซอสวากาเมะ
สปาเก็ตตี้ตาโบนาร่า และในส่วนของอาหารไทย มีเยอะเลยค่ะ ยกตัวอย่างเช่นพวกอาหารทานเล่น
เป็นไก่ห่อใบเตย ออเดริฟเมือง ปูนิ่มทอดกระเทียม หมูสะเต๊ะ ไก่สะเต๊ะ อาหารจานหลักก็มีเยอะเลยค่ะ
เป็นอาหารจานเดียว เช่น ผัดไทกุ้งสด ข้าวซอยกุ้ง ข้าวซอยไก่ ข้าวกระเพราไก่ไข่ห่อ หมูย่างจิ้มแจ่วข้าวเหนียวทอด

ตามด้วยขนมหวานต่างๆร้านนี้ก็มีเยอะเลยค่ะ เช่น ทิรามิสุ ชีสเค้ก พานาคอตต้า เครปซูเซท 
ช๊อคโกแล๊ตซูเฟล่ หรือจะเป็นผลไม้สดๆ มาดูที่เครื่องดื่มค่ะ ร้านชิวๆแบบนี้ขาดไม่ได้เลย
ส่วนใหญ่ลูกค้าที่นี้จะเลือกทานไวน์ค่ะ ค่อยๆจิบไป ทานอาหารไปชมวิวไป แต่นอกจากนี้
ก็ยังมีเมนูพวกคอกเทล มอคเทล น้ำผลไม้ต่างๆอีกด้วยค่ะ

สำหรับราคาจะค่อนข้างสูงมากอยู่พอควรค่ะ อาจจะเป็นเพราะขายในเรื่องของบรรยากาศที่ติดริมแม่น้ำปิง
และการบริการที่เรียกได้ว่าระดับโรงแรมห้าดาวเลยค่ะ  ถือว่าถูกใจมากๆเลยค่ะ